**EELNÕU 2022/123**

**KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon |  |
| kultuuri- ja spordikomisjon | X |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

OTSUS

### 27. oktoober 2022 nr

Sihtfinantseeringu andmine põhivara

soetuseks MTÜ Viljandi Rattaklubile

MTÜ Viljandi Rattaklubi tegi Viljandi linnale 03.10.2022 põhivara soetamise taotluse 10 000 euro suuruse sihtfinantseeringu saamiseks seoses vajadusega soetada uus rajamasin. Rajamasina kogumaksumus on 23 961 eurot. Kogusummast on taotletav toetus Viljandi linnalt 10 000 eurot, Viljandi Rattaklubi omaosalus on 9961 eurot ning loodetav toetus Viljandimaa Omavalitsuste Liidult 4000 eurot.

Viljandi Rattaklubi rajab igal hooajal klubi vabatahtlike abiga uisuraja Viljandi järvele ja Paala järvele, samuti korraldab Rattamaratoni ja sügisest rattakossi. Kõik need tegevused nõuavad vastava tehnika kasutamist.

Seitse aastat on klubi saanud kasutada Viljandi Spordikeskuse UTV'd. Viimased aastad on klubi panustanud masina remonti ja korrashoidu aastas ca 1000 eurot. Antud masin on tänaseks oma eluea ära elanud ning remont ei ole enam otstarbekas.

Viljandi Spordikeskusel on uus rajamasin, kuid spordikeskuse terviseradade hoolduseks ettenähtud UTV-d ei saa kasutada talvel uisuradade hoolduseks, sest masin on ette valmistatud suusaradade hooldamiseks (talvel on all lindid ja lisatud frees/jäljemasina süsteem) ja puudub vastav sahasüsteem.

MTÜ Viljandi Rattaklubi leiab, et mõistlikum on soetada linna ja Viljandimaa Omavalitsuste Liidu kaasabiga uus rajamasin, mida täidab kõik vajalikud funktsioonid.

MTÜ hoiab talvistel kuudel uisurajad Viljandi järvedel hooldatuna ja igapäevaselt kasutab neid radu jää olemasolul sadakond inimest, lisaks toimuvad järvedel ka koolide kehalise kasvatuse tunnid. Samuti saab sellega hooldatud rattamaratoni 50km pikkune rada, mida saavad rattasõbrad kogu lumevaba aja kasutada.

Rajamasin on tarvilik soetada käesoleval aastal, kuna lumi võib nüüd juba saabuda peatselt.

Kohaliku omavalitsuse korralduse seaduse § 22 lõike 1 punkti 5 ja Viljandi Linnavolikogu 26.08.2021 määruse nr 115 „Viljandi linna põhivara soetuseks antava sihtfinantseerimise kord“ § 6 alusel Viljandi Linnavolikogu

**o t s u s t a b:**

1. Eraldada MTÜ Viljandi Rattaklubile põhivara soetamise sihtfinantseerimiseks 2022. aastal eelarvest 10 000 eurot uue rajamasina soetamiseks uisuradade rajamiseks ja hoolduseks Viljandi järvel ja Paala järvel ning rattaradade hoolduseks rattamaratonidel ja rattakrossidel. MTÜ Viljandi Rattaklubi omaosalus rajamasina soetamiseks on 41,57%. Kulude abikõlbulikkuse periood on kuni 31.12.2022. Aruanne esitada hiljemalt 31.01.2023 elektroonilise keskkonna Spoku kaudu.

2. Soetatavat rajamasinat tuleb MTÜ Viljandi Rattaklubil kasutada järgneva kümne aasta jooksul uisuradade rajamiseks ja hoolduseks Viljandi järvel ja Paala järvel ning rattaradade hoolduseks rattamaratonidel ja rattakrossidel Viljandi linnas. MTÜ Viljandi Rattaklubi ei tohi rajamasinat võõrandada kümne aasta jooksul selle soetamisest.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)

## Peep Aru

linnavolikogu aseesimees

# Koostaja(d): Aili Soomuste, Ene Rink

**Esitatud:** 11.10.2022

**Esitaja:** Viljandi Linnavalitsus **Ettekandja:** Madis Timpson

**Lk arv:** 4

**Hääletamine:**  poolthäälteenamus

Seletuskiri

**Sihtfinantseeringu andmine põhivara soetuseks MTÜ Viljandi Rattaklubile**

Eelnõu eesmärk on lähtudes Viljandi linna eelarvest põhivara soetuseks antava sihtfinantseerimise korra alusel eraldada sihtfinantseeringut 2022.a rajamasina ostmiseks.

Viljandi linna eelarvest põhivara soetuseks antava sihtfinantseerimise korra kohaselt otsustab toetuse andmise või mitteandmise Linnavolikogu.

### **6.**  Sihtfinantseeringu andmise otsustamine

  (1) Nõuetekohaselt esitatud taotluste alusel otsustab sihtfinantseeringu andmise või mitteandmise Viljandi Linnavolikogu.

  (2) Sihtfinantseeringu määramisel arvestab Viljandi Linnavolikogu järgmiste kriteeriumitega:  
  1) taotleja tegevus on vastavuses käesoleva korra § 1 lõikes 3 nimetatud tegevustega;  
  2) taotleja tegevus toimub linna haldusterritooriumil ja on seotud linnakeskkonna parendamisega või ettevõtluse edendamisega;  
  3) taotleja tegevus on suunatud linnaelanikele ja on nende huvides;  
  4) taotleja tegevus on jätkusuutlik;  
  5) taotleja tegevus on arvestatava otseste kasusaajate hulgaga;  
  6) taotleja tegevus omab kaasfinantseerijaid;  
  7) eelarve on esitatud selgelt ja arusaadavalt ning vastavalt nõuetele.

  (3) Viljandi Linnavolikogu otsuses märgitakse:  
  1) sihtfinantseeringu taotleja nimi;  
  2) sihtfinantseeritava tegevuse nimetus ja eesmärk;  
  3) eraldatav summa;  
  4) kui taotlus rahuldati osaliselt või jäeti rahuldamata, siis põhjendused selle kohta;  
  5) sihtfinantseeringu taotleja omafinantseeringu osakaal kogueelarvest;  
  6) aruande esitamise viis ja tähtpäev ning kulude abikõlblikkuse periood;  
  7) sihtfinantseeringu saaja kohustus raha kasutamisel teavitada avalikkust, et toetaja on Viljandi linn, sh kui sihtfinantseeringu saajal on veebileht, siis kohustus viidata veebilehel saadud sihtfinantseeringule;  
  8) sihtfinantseeringu tagasimaksmise kohustus juhtudel, mis on sätestatud käesoleva korra § 8 lõikes 11.

  (4) Viljandi Linnavolikogu otsus sihtfinantseerimise andmise või mitteandmise kohta edastatakse taotlejale 10 kalendripäeva jooksul otsuse vastuvõtmisest arvates.

  (5) Sihtfinantseerimise kohta sõlmib linnavalitsus taotlejaga rahastamislepingu.

  (6) Sihtfinantseering kantakse pärast rahastamislepingu allkirjastamist taotleja arvelduskontole 20 kalendripäeva jooksul, kui rahastamislepingus ei ole kokku lepitud teistsuguses ülekandmise tähtpäevas*.*

Viljandi Rattaklubi taotleb Viljandi linnalt toetust uue rajamasina soetamiseks. Rajamasinat kasutatakse peamiselt uisuradade rajamiseks Viljandi järvedel ja radade hoolduseks rattamaratonidel ning rattarallidel.

Peamised sündmused, mille korraldamisel kasutatakse rajamasinat:

Mulgi uisumaraton (osalejaid ca 350)

ÖÖuisutamine (osalejaid ca 500)

Uisurajad Viljandi ja Paala järvel (kasutajaid igapäevaselt sadakond + koolilapsed, kes käivad kehalise kasvatuse tundide raames järvedel uisutamas).

Talvine kasutusperiood on tulenevalt ilmastikust detsember-aprill.

Aastaringselt on rajamasin kasutusel ka rattamaratonidel ja –rallide korraldamisel ning muudel sündmustel.

Kasusaajateks on Viljandi linna elanikud. Uue rajamasina kogumaksumus on 23 961 eurot, millest taotletav toetus Viljandi linnalt 10 000 eurot, MTÜ Viljandi Rattaklubi omaosalus on 9961 eurot ning loodetav toetus Viljandimaa Omavalitsuste Liidult 4 000 eurot. VOL toetuse saamine peaks selguma novembri lõpuks. Sihtfinantseeringu tingimuseks on see, et Viljandi Rattaklubil ei ole võlgnevusi Maksu- ja Tolliameti, Äriregistri ees, kuid tal on esitamata 2021. aasta projektitoetuste kasutamise nõuetekohane aruanne Viljandi linnale seisuga 11.10.2022.

Viljandi linna eelarvest põhivara soetuseks antava sihtfinantseerimise korra kohaselt teeb sihtfinantseerimise otsuse linnavolikogu.

### **§ 8.**  Sihtfinantseeringu väljamaksmine ja järelevalve

  (1) Kui taotleja, kellele on sihtfinantseering määratud ja kellega on rahastamisleping sõlmitud, ei ole enne raha väljamaksmist esitanud linnalt saadud teiste toetuste kasutamise aruandeid tähtaegselt, peatatakse sihtfinantseeringu väljamaksmine kuni aruannete esitamiseni.

Sihtfinantseeringu eraldamise korral sõlmib Viljandi Linnavalitsus MTÜ Viljandi Rattaklubiga lepingu, kus sätestatakse investeeringu andmine ja sellest tulenevad õigused ja kohustused Viljandi linna ees. Muuhulgas seatakse määrava tingimusena, et rajamasinat ei saa võõrandada 10 aasta jooksul.

Kulu linnale Viljandi Linnavolikogu positiivse otsuse korral on 10 000 eurot.

(allkirjastatud digitaalselt)

Aili Soomuste

finantsist

(allkirjastatud digitaalselt)

Tiivi Tiido

haridus- ja kultuuriameti juhataja